SCC ขาลงยาว! ร่วงอีก2% ฟากโบรกฯเชียร์ซื้อราคาหุ้นเข้าเขตขายมากเกินไปเป้า 530 บ.
SCC ขาลงยาว! ร่วงอีก2% ฟากโบรกฯเชียร์ซื้อราคาหุ้นเข้าเขตขายมากเกินไปเป้า 530 บ.โดย ณ เวลา 11.27 น. อยู่ที่ระดับ 410.00 บาท ลบ 10 บาท หรือ 2.38% ด้วยมูลค่าซื้อขาย 444.38 ล้านบาท
26 ต.ค. 2561

ผู้สื่อข่าวรายงานว่า บริษัท ปูนซิเมนต์ไทย จำกัด(มหาชน) หรือ SCC  ณ เวลา 11.27 น. อยู่ที่ระดับ 410.00 บาท ลบ 10 บาท หรือ 2.38% ด้วยมูลค่าซื้อขาย 444.38 ล้านบาท ราคาหุ้นเป็นขาลงมานาน 7 เดือน นับตั้งแต่หุ้นยืนที่ระดับ 508.00 บาท เมื่อวันที่ 15 มี.ค.2561

บล.ทิสโก้ ระบุว่า  ประเด็นหุ้นน่าสนใจ Trading Pick SCC – แม้กำไรไตรมาส3/61F ต่ำกว่าคาด แต่มาจากการตัดจำหน่ายค่าความนิยมรวม 1.6 พันลบ. และผลการดำเนินงานหลักเป็นไปตามคาด และ 9 เดือนปี2561 คิดเป็น 75% ของประมาณการกำไรหลักในปีนี้
ยังคงมุมองธุรกิจปูนฟื้นตัวจากงานภาครัฐและภาคเอกชนที่เพิ่มขึ้น, มอง Downside ราคาหุ้นน้อย หลังซื้อขายที่ PER เพียง 10 เท่า และมีปันผลสูง 4%, เป้าพื้นฐาน 530 บ. นอกจากนี้หุ้น SET50 ที่ราคาลงเร็วในเดือนตุลาคม และอยู่ในโซน Oversold(เข้าเขตขายมากเกินไป) แล้ว – IRPC, TU, SCC / SET100 – RS, SGP, BCP